OpenLLM-France/wikimedia huggingface dataset:
# Arthur Burdett Frost

Arthur Burdett Frost (17 de gener de 1851, Filadèlfia, Estats Units - 22 de juny de 1928) fou un pintor, il·lustrador i historietista estatunidenc, considerat un gran de l'"Edat Daurada de la Il·lustració Nord-americana". La seva obra es reconeix pel realisme de les seves escenes de caça i la seva representació dinàmica del moviment, situant-se a la cruïlla de la imatge múltiple i seqüencial de la que sortiran també el cinema i l'animació. Frost va il·lustrar 90 llibres i va produir centenars de pintures.

## Biografia

Frost va néixer el 17 de gener de 1851, en Filadèlfia, Pennsilvània, i fou el major de deu germans. El seu pare era professor de literatura. Es va fer litògraf, i el 1874 Charles Heber Clark li va demanar que il·lustrés "Out of the Hurly Burly", un llibre d'històries curtes d'humor, un llibre que es va tornar un èxit comercial, venent més d'un milió de còpies.
El 1876, Frost es va unir al departament d'art de l'editorial Harper & Brothers, on va treballar al costat d'il·lustradors reconeguts al país. En treballar aquí, va aprendre una gran varietat de tècniques. Frost patia de daltonisme, la qual cosa no li permetia veure certs colors. El 1877 i 1878, Frost va anar a Londres a estudiar amb alguns dels grans caricaturistes de l'època. Després va tornar a Filadèlfia i es va anar a estudiar a l'Acadèmia de Belles Arts de Filadèlfia amb el pintor Thomas Eakins, molt interessat llavors a la fotografia.
A partir de desembre de 1879, va publicar les seves primeres historietes, sent "Our Cat Eats Rat Poison" (1881), una de les més celebrades. Les recopilaria a Stuff and Nonsense (1884), The Bull Calf and Other Tales (1882), i Carlo (1913).
Entre 1906 i el maig de 1914, Frost i la seva família van viure a França, atrets pel moviment artístic impressionista. En tornar als Estats Units, va continuar sent il·lustrador i caricaturista, principalment per a la revista Life. Va morir el 22 de juny de 1928.

## Referències

* ↑ Silvey, Anita. Children's books and their creators (en anglès). Houghton Mifflin Harcourt, 1995, p.258. ISBN 0395653800.
* ↑ García 2010: p. 58
* ↑ Heber Clark, Charles; Ketterer, David. Charles Heber Clark, a family memoir: the autobiography of the American humorist "Max Adeler" (en anglès). Peter Lang, 1995. ISBN 082041610X.
* ↑ García 2010: p.55
* ↑ García 2010: p.55-57

## Bibliografia

* García Fernández, Santiago. La novela gráfica (en castellà). Bilbao: Astiberri Ediciones, 2010. ISBN 978-84-92769-30-8.
* Silvey, Anita. Children's books and their creators (en anglès). Houghton Mifflin Harcourt, 1995, p.258-259. ISBN 0395653800.
# Willum Nielsen

Willum Nielsen va ser un ciclista danès que va competir com amateur. Del seu palmarès destaca la medalla de plata als primers Campionats del món en ruta l'any 1922 per darrere del suec Gunnar Sköld.

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Australia Post

Australia Post, nom comercial d'Australian Postal Corporation, és una empresa de capital públic que s'encarrega de serveis de correu a Austràlia. Fou fundada el 1809 i té la seu a Melbourne. El seu únic accionista és el Govern d'Austràlia. L'empresa tan sols té un quasi-monopoli sobre les cartes de 250 grams o menys, que representen un 10% del seu volum de negocis.

## Referències

* ↑ «History of Australia Post» (en anglès). Australian Government, Department of Broadband, Communications, and the Digital Economy, 27-05-2011. Arxivat de l'original el 6 juliol 2011.
# Arthur Middleton

Arthur Middleton (1742 – 1787) fou un dels signants de la Declaració d'Independència dels Estats Units.

## Primers anys

Era fill de Henry Middleton i Mary Baker Williams, ambdós d'ascendència anglesa. Va ser educat a la Gran Bretanya, a Harrow School, Westminster School, i Trinity Hall, Cambridge. Va estudiar dret al Middle Temple i va viatjar arreu d'Europa, on va desenvolupar i refinar el seu gust per la literatura, la música i l'art. El 1764, Arthur i la seva esposa Mary Izard es van establir a Middleton Place.

## Vida política

Profundament interessat per la política de Carolina, Middleton va ser un pensador més radical que el seu pare, Henry Middleton. Va ser un dirigent del Partit Americà a Carolina i un dels membres més atrevits del Consell de Seguretat i el seu Comitè Secret. El 1776, Arthur va ser elegit per succeir el seu pare al Congrés Continental i subsegüentment fou un dels signants de la Declaració d'Independència dels Estats Units. També l'any 1776, ell i William Henry Drayton va dissenyar el Gran Segell de Carolina del Sud. Malgrat el temps que va estar a Anglaterra, la seva actitud cap als lleialistes es deia que era despiadada.
Durant la Guerra d'Independència, Middleton va servir a la defensa de Charleston. Després de la caiguda de la ciutat en mans dels britànics el 1780, va ser enviat com a presoner de guerra a Saint Augustine, Florida (juntament amb Edward Rutledge i Thomas Hayward Jr.), fins que va ser intercanviat al juliol de l'any següent.

## Mort

Middleton va morir l'1 de gener de 1787 a l'edat de 44 anys i va ser enterrat a la tomba familiar als Jardins a Middleton Lloc. L'obituari de la Gaseta Estatal de Del sud-Carolina (SC), el 4 de gener, el va descriure com un "pare i marit tendre, mestre humà, patriota ferm i constant, el senyor i l'erudit."

## Llegat

La plantació després va passar al seu fill gran Henry, més tard governador de Carolina del Sud, representant i ambaixador dels EUA a Rússia.
La seva germana, Susannah Middleton, va ser la rebesàvia de Baldur von Schirach, antic líder de les Joventuts Hitlerianes i més tard governador ("Gauleiter" o "Reichsstatthalter") de Viena, que va ser condemnat per "crims contra la humanitat" en els Judicis de Nuremberg, a través de la mare de Baldur von Schirach Emma Middleton Lynah Tillou (1872–1944).
També va ser avantpassat de l'actor Charles B. Middleton, que va interpretar Ming el Despietat en les pel·lícules de Flash Gordon de la dècada de 1930.
El vaixell de l'Armada dels Estats Units, USS Arthur Middleton (AP-55/APA-25), porta el seu nom.

## Referències

* ↑ "Middleton, Arthur (MDLN759A)".
* ↑ Arthur Middleton at Find a Grave
# Arthur Michael

Arthur Michael (1853-1942) fou un químic nord-americà, conegut per la reacció de Michael.

## Biografia

Arthur Michael va néixer en una família acomodada a Buffalo, Nova York, el 1853, fill de John i Clara Michael. Va ser educat a la mateixa ciutat, on va aprendre química tant d'un professor local com al seu propi laboratori casolà. Una malaltia va frustrar els plans de Michael per assistir a Harvard i, en canvi, el 1871 va viatjar a Europa amb els seus pares i va decidir estudiar a Alemanya.
Va estudiar al laboratori de química de Hoffmann a la Universitat de Berlín, amb Robert Bunsen a la Universitat de Heidelberg i dos anys més amb Hoffmann a Berlín. Posteriorment va estudiar un any més amb Charles Würtz a l'Escola de Medicina de París.
El 1880 tornà als Estats Units, on va ser professor a la Universitat Tufts (1882-1889), on va conèixer Helen Cecilia De Silver Abbott, amb qui es casà el 1888.
El 1912 va ser professor a la Universitat Harvard.
Va morir a Orlando (Florida) el 8 de febrer de 1942.

## Referències

* ↑ Costa, Albrt B. «Arthur Michael (1853-1942). The meeting of thermodynamics and organic chemistry». Journal of Chemical Education, 48, 4, 01-04-1971, pàg. 243. DOI: 10.1021/ed048p243.
* ↑ Tokoroyama, Takashi «Discovery of the Michael Reaction». European Journal of Organic Chemistry, 2010, 10, 01-04-2010, pàg. 2009–2016. DOI: 10.1002/ejoc.200901130.
* 1 2 Fieser, 1975, p. 330.

## Bibliografia

* Fieser, Louis F. «Arthur Michael». A: Biographical memoirs. Volume XLVI. Washington, DC: National Academy of Sciences, 1975, p. 330–367. ISBN 0-309-02240-1.
# Avancar

Avancar (Zipcar Carsharing S.A.) va ser una empresa de carsharing que va operar a Catalunya. Fundada l'any 2004 i instal·lada a Barcelona, ofereia un servei de cotxes de lloguer per hores o per dies, permetent als seus usuaris disposar de vehicles a qualsevol hora sense haver de fer front al pagament del combustible i de l'assegurança a tot risc. L'empresa va tancar el gener del 2019.
El projecte va ser iniciat l'any 2005 per la Generalitat de Catalunya, l'Ajuntament de Barcelona i l'Associació per la Promoció del Transport Públic, així com per altres empreses públiques i privades, i compta entre el seu accionariat des del 2009 amb la multinacional nord-americana Zipcar, que l'any 2011 va ampliar el seu capital convertint-se en el principal accionista de la companyia, que al seu torn fou comprada per Avis el 2013.
En 2016 Avancar oferia una flota de més de 300 vehicles de diferents gammes: utilitaris, compactes, familiars, furgonetes de càrrega, furgonetes de passatgers, híbrids i monovolums.

## Referències

* ↑ «Zipcar Carsharing». eInforma [Consulta: 26 octubre 2016].
* ↑ Coches para usar y dejar... sin costes de gasolina ni seguro, Cinco Días
* ↑ «Avancar portarà el carsharing fora de Barcelona el 2017». CCMA, 23-11-2015. [Consulta: 25 febrer 2016].
* ↑ Bassas, Antoni. «Avancar tanca per sorpresa i abandona Barcelona», 22-01-2019. [Consulta: 20 juny 2019].
* ↑ Asociación para la Promoción del Transporte Público
* ↑ Zipcar es converteix en l'accionista principal d'Avancar carsharing, Abc.es
* ↑ «Avancar reconoce unas pérdidas de 1,3 millones» (en castellà). Economia Digital, 10-01-2015. Arxivat de l'original el 2016-10-27. [Consulta: 26 octubre 2016].
* ↑ «Estamos creando una red mundial de carsharing» (en castellà). El Mundo, 11-04-2016. [Consulta: 26 octubre 2016].
* ↑ Avancar lanza un servicio de furgonetas de carga de carsharing, Europa Press

## Vegeu també

* Mobilitat sostenible

## Enllaços externs

* Pàgina web oficial d'Avancar Arxivat 2013-05-20 a Wayback Machine.
* Avancar a Facebook
* Avancar a Twitter
# Xindiriali

Xindiriali (en rus: Шиндыръялы) és un poble de la República de Marí El, a Rússia, que en el cens del 2010 tenia 345 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Yachting Association of Sri Lanka

La Yachting Association of Sri Lanka (YASL) és un club nàutic de la ciutat de Colombo, Sri Lanka.
Aquest club ha vist la seva activitat molt minuada en els darrers 25 anys a causa de la guerra civil que pateix l'illa. Tot i així la YASL organitza regularment regates com la Janashanthi Sailing Nationals. Al Juliol de l'any 2004 la YASL va resuccitar la Tri-nation Regatta, en la que prenen part iots de l'Índia i el Pakistan conjuntament amb els iots locals.
La YASL té una escola de vela i una flota d'Optimist.

## Referències

* ↑ Janashanthi Sailing Nationals
* ↑ «Tri-nation Regatta». Arxivat de l'original el 2008-06-16. [Consulta: 16 setembre 2008].
* ↑ «Optimist». Arxivat de l'original el 2008-09-22. [Consulta: 16 setembre 2008].
* Informació bàsica
# Yakima

«Yakima» té aquests significats:
* Yakima o yakama, tribu ameríndia que parla una llengua shahaptiana
* Yakima, fins al 1918 nom de Union Gap, població dels Estats Units a l'estat de Washington
* Yakima (ciutat), ciutat i seu del comtat de Yakima a l'estat de Washington
* comtat de Yakima divisió administrativa a l'estat de Washington (EUA)
* Reserva índia Yakima, reserva índia dels Estats Units de la tribu reconeguda federalment de les Tribus i Bandes Confederades de la Nació Yakama, formada per klickitats, palus, walla walla, wanapum, wenatchi, wishram i yakama
* Riu Yakima, afluent del Colúmbia que discorre pel centre-sud i l'est de l'estat de Washington
# Wendell

«Wendell» té aquests significats:
* Wendell (Massachusetts), població dels Estats Units a l'estat de Massachusetts.
* Wendell Meredith Stanley (Ridgeville, 1904 - Salamanca, 1971), químic, bioquímic i professor universitari estatunidenc.
* Jonas Wendell (1815 - 1873), predicador adventista i ...
* Samuel Wendell Williston, paleontòleg i entomòleg estatunidenc.
# Grand View

Grand View és una població dels Estats Units a l'estat d'Idaho. Segons el cens del 2000 tenia 470 habitants.

## Demografia

Segons el cens del 2000, Grand View tenia 470 habitants, 187 habitatges, i 126 famílies. La densitat de població era de 329,9 habitants/km².
Dels 187 habitatges en un 34,8% hi vivien nens de menys de 18 anys, en un 49,7% hi vivien parelles casades, en un 12,8% dones solteres, i en un 32,6% no eren unitats familiars. En el 28,3% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,9% tenia menys de 18 anys, un 11,5% entre 18 i 24, un 24,5% entre 25 i 44, un 17,9% de 45 a 60 i un 15,3% 65 anys o més.
L'edat mediana era de 34 anys. Per cada 100 dones de 18 o més anys hi havia 91,2 homes.
La renda mediana per habitatge era de 21.417 $ i la renda mediana per família de 26.000 $. Els homes tenien una renda mediana de 25.417 $ mentre que les dones 27.917 $. La renda per capita de la població era d'11.402 $. Aproximadament el 25% de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand View». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Grand View». American Fact Finder. Oficina del Cens dels Estats Units, 12-01-2010.
# Institucions Federals de Transició

Les Institucions Federals de Transició de Somàlia són les principals fundacions governamentals creades a octubre-novembre de 2004 en una conferència celebrada a Nairobi (Kenya). Inclouen les següents:
* Carta Federal de Transició (TFC)
* Parlament Federal de Transició (TFP)
* Govern Federal de Transició (TFG)
El mandat de les institucions federals de transició va expirar a l'agost de 2012, quan es va establir el Govern Federal de Somàlia.

## Vegeu també

* Poder Judicial de Somàlia

## Referències

* ↑ The Transitional Federal Charter of the Somali Republic Arxivat 2008-06-25 a Wayback Machine. and Dastuurka Qaranka Soomaaliyeed Arxivat 2007-02-09 a Wayback Machine. (versió somali). Accessed 29 November 2006.
* ↑ «Parliament meets for the first time inside Somalia». Govern Federal de Transició, 26-02-2006 [Consulta: 3 febrer 2007].
* ↑ «Africa: Somalia: New President Appoints Prime Minister». New York Times, 04-11-2004 [Consulta: 17 gener 2007].
# Knight Inlet

El Knight Inlet (fiord del cavaller) és un dels principals entrants marins o fiords de la costa de la Colúmbia Britànica, la major de les entrades en el tram de costa meridional.

## Geografia

El Knight Inlet és un dels fiords més llargs en la costa de la Colúmbia Britànica, amb uns 105 quilòmetres de longitud, des del seu extrem nord-oriental en el continent (on conflueixen els rius Klinaklini i Franklin), fins a la seua desembocadura al sud de l'estret de la reina Carlota (entre el nord de l'illa de Vancouver i el continent). El fiord té una amplària mitjana de 2,9 quilòmetres. El fiord segueix primer una direcció sud/sud-oest, i després de fer un trencament a mitjan trajecte, gira cap a l'est/sud-est. En el seu tram final discorre entre l'illa de Gilford, al nord, i les illes Ministrel, Turnour, Harbledown i Hanson, al sud. El canal que voreja l'illa de Gilford és el Tribune Channel.

## Història

El Knight Inlet travessa el territori tradicional de les poblacions ameríndies Da'naxda'xw (abans transcrit "Tanakteuk) i Awaetlala. La tradició oral explica que Kwalate, un poble important de la tribu Da'naxda'xw a la vora d'un rierol en forma de fiord estret, va ser destruïda per un tsunami, quan una roca va lliscar en les aigües del fiord des una alçada de 840 metres al llarg dels vessants de la riba oposada. Les investigacions geològiques han demostrat que el poble va ser habitat entre els segles XIV i XVI per un centenar de persones.

## Referències

* ↑ Topònim Knight Inlet en el lloc oficial Toponymie du Canada. (francès)
* ↑ Caractéristiques hydrologiques de la baie Knight en el lloc oficial de Pêches et Océans - Canada (francès)
* ↑ «Destruction of the First Nations Village of Kwalate, Knight Inlet, British Columbia, by a Rockfall-Generated Tsunami» (en anglès). American Geophysical Union, Fall Meeting 2006.
# Krasnopartizanski

Krasnopartizanski (en rus: Краснопартизанский) és un poble (un possiólok) de l'óblast de Rostov, a Rússia, que en el cens del 2010 tenia 937 habitants, pertany al districte de Remóntnoie.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Krasnoperekopsk

Krasnoperekopsk (en ucraïnès: Красноперекопськ, en rus: Красноперекопск) és una ciutat de la República Autònoma de Crimea, a Ucraïna, que el 2021 tenia 24.660 habitants. Pertany al districte rural de Krasnoperekopski del qual és la seu administrativa.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Jaume Huguet i Garcia

Jaume Huguet i Garcia (Montcada i Reixac, 27 d'agost de 1959) fou un futbolista català de la dècada de 1980.

## Trajectòria

Es formà al planter del FC Barcelona, arribant a jugar diverses temporades al Barcelona Atlètic. Amb el primer equip només disputà un partit de lliga, la temporada 1979-80 sota les ordres de l'entrenador Quimet Rifé. Jugà cedit al CE Europa la temporada 1981-82 i el 1984 ingressà al Calvo Sotelo CF de Puertollano. Els seus millors anys els passà al CD Logroñés, on jugà quatre temporades, dues d'elles a primera divisió, després d'assolir-ne l'ascens. Aquests anys arribà a superar el rècord d'imbatibilitat d'un porter a camp propi, que fins aleshores ostentava Andoni Zubizarreta (9 partits). Acabà la seva carrera al CE Sabadell.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 5 «Jaume Huguet García». Gran Enciclopèdia Catalana, 30-04-2013. [Consulta: 7 maig 2016].

## Enllaços externs

* Perfil a BDFutbol
# Resolució 1487 del Consell de Seguretat de les Nacions Unides

La Resolució 1487 del Consell de Seguretat de les Nacions Unides fou adoptada el 12 de juny de 2003. Després d'assenyalar la recent entrada en vigor de l'Estatut de Roma de la Cort Penal Internacional, el Consell va concedir una extensió d'un any per la immunitat de la persecució per la persecució per part de la Cort Penal Internacional (CPI) al personal de manteniment de la pau de les Nacions Unides dels països que no eren part de la CPI, a partir de l'1 de juliol de 2003.
La resolució es va aprovar per insistència dels Estats Units i va entrar en vigor l'1 de juliol de 2003 per un període d'un any. França, Alemanya i Síria es van abstenir de votar, argumentant que no hi havia cap justificació per renovar les mesures. El Consell de Seguretat es va negar a renovar l'exempció l'any 2004 després que es van publicar les fotos de la tortura i abús de presos iraquians per tropes estatunidenques a Abu Ghraib, i els EUA van retirar la seva demanda.

## Resolució
### Observacions

En el preàmbul de la resolució, el Consell va assenyalar la importància de les operacions de les Nacions Unides en el manteniment de la pau i la seguretat. Va assenyalar que no tots els estats eren part de l'Estatut de Roma de la Cort Penal Internacional, o bé havien optat per acceptar la seva jurisdicció i continuarien complint les seves responsabilitats dins la jurisdicció nacional del seu estat pel que fa als delictes internacionals.

### Actes

Actuant en virtut del Capítol VII de la Carta de les Nacions Unides, el Consell de Seguretat va demanar que la CPI, per un període de dotze mesos a partir de l'1 de juliol de 2003, s'abstingués de començar o continuar investigant al personal o funcionaris d'estats que no eren part de l'Estatut de la CPI. Va expressar la seva intenció de renovar la mesura en un termini de dotze mesos durant el temps que fos necessari. A més, la resolució va demanar que els estats no prenguessin cap acció contrària a la mesura i a les seves obligacions internacionals.

## Referències

* ↑ «Security Council requests one-year extension of UN peacekeeper immunity from International Criminal Court». United Nations, 12-06-2003.
* ↑ McGoldrick, Dominic; Rowe, Peter J.; Donnelly, Eric. The permanent international criminal court: legal and policy issues. Hart Publishing, 2004, p. 420. ISBN 978-1-84113-281-5.
* ↑ «Q&A: International Criminal Court». BBC News, 04-03-2009.
* ↑ McCormack, T.; McDonald, Avril Yearbook of International Humanitarian Law – 2003, Volume 6; Volume 2003. Cambridge University Press, 2006, p. 282. ISBN 978-90-6704-203-1.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)

## Enllaços externs

* PDF Text de la Resolució a UN.org